  Туспуктэм: t.me/brechalov Майя Бывальцева Ижкарын Столичный микрорайонысь выль школае электротыл пыртӥзы. Юртэ шуныт лэземын ни. Со сярысь Удмуртилэн тӧроез Александр Бречалов мерлыко вотэсъёсысь бамаз ивортӥз. Борддоръёс но выж куасьмизы ке, пуш ужъёс борды басьтӥськозы. Куинь этажъем юрт 825 интылы чакламын. Дышетскон классъёс сяна, татын спортзал но актовой залъёс луозы, азбараз волейбол, баскетбол шудыны площадкаос, тренажёръёс луозы. Выль юрт Е. М. Кунгурцев нимо лицейлэн кыкетӥ корпусэз луоз но матысь 8, 19, 52, 69 номеро школаосты кӧня ке бушатыны луонлык сётоз. Лэсьтӥськонэз 2022-тӥ арын толшоре кутскизы, йылпумъяны туэ чакламын.  Со сяна, Дэри ёросын Пыӵанка гуртын но Ягул черкогуртын, Воткаысь Южный микрорайонын школаос пукто. Тегъёс: лэсьтӥськон школаос Ижкар Удмуртия  